
(Pads 89jü 100) 


O Volapükaflens Valöpo! 


PÖTÜ YELACEN 





Medü tiäd at. Volapükagaseds vönik äbükons penedi fa Cifal. Eki yelik. 

Cifal Johann Schmidt äpenom obe: ..Vilobs kälön püki at [Volapüki] leigoso 
äsä käloy vöno-Grikånapüki u vöno-Saxadapüki.” E legudiko anu obs kälobs püki 
obsik. sodas fütüro neai poglömon: bükots vönik ona pakälons in bukems, Ralph 
digik obsik almulo dissedom gasedi nitedikün e jönikün. lölöfiko in pük; pük lifon in 
bevüresod. vöds pro dins timas nunik obas ai patuvons: mödikans obas suvo penons 
medü Volapük. 


Pidabiko no paspikon - jinos obe - neai plu dabinon tonot ona. Mögos-li. 
in mod semik, das kobokömoy - ba nemödiks - ad registarön tonotis? Ba tonot 
kanon palilön id in bevüresod? 


Cifal Schmidt no äpenom dö pük Latin. Ba bi pük at ai timü om elifon, ba 
bi ai adelo so vidiko pagebon e paspikon. das pöton binön pük Yuropa - if 
Sperantapük no oplöpon büiko. 


Lesi! Yelacen at jenon in tims cenöfik. igo pöligiks. Too kanobs fümikön, 
das pük obsik no ocenon. do ai onunatimikon. 


Reidanefe valik Kritadel. Nulayel. Zäls olsik alasotik attimik binonsõs 
Gudiks e Läbiks ! 


Brian R. Bishop 
Dilekan Zänabür Volapüka 
Cifal 

TÄVAVENTÜR IN KURDÄN (IX) 
FA DOKAN KARL MAY 


Spikotam päfinon go bü el Mogreb (= plek du soladisikam), pö kel 
äkompenob. God binom sublimik love lekredakobäds valik; no lecedos as 
sini Kritana, if atan plekon lü Om bevü Slamans. 





Posä krigans pivüdoms lü soarafidäd, obs kil ägekömobs ini dom. 
Kompenans bofik oba änulüdoms nimis e jiel Jefaka älofof obes kàvè 
(= kafi). Du äsmokobs ed ädrinobs, me lestafs tel e me boad slobik, e me 
tegeds anik, äbumilof völi seimik, po kel änepubof ko cil. Pos timüls anik 
älielob säyön, täno älilob vögi klülik jipulila; nevifo e kleiliko ätonos : 





„Tis - ti - tut - te - täq - tig - teit - tis - tei - tuk - tun - te - ten -teit - --- ~ n 

Kis äbinos-li atos? Ililob-li veräto, u fän obik äkodon-li obi ad 
plänön pölo tonis luspiköl at cila? Atos no äbinos Kurdänapük, i no 
Pärsäna-, Larabäna-, Türkänapük. No iluspikob-li, ob it, tonis lesümil in lams 
motüla bäldik löfik oba, kel iseitof obi ini bed, ven no nog ikanob spikön? 

Älilob fovo. Ladäl lebisarik ägleipon obi, natem e peb ti ästopons. 

„Cil dunom kisi?” äsäkob me vög lövik. 

„Plekom,” el Hamsa Mertal ägesagom, „bi vilom slipön.” 

„Plekom kisi?” 

„Pleki fata matana obik.” 

„Binom kiplado-li? Lifom kiplado-li?” 

„Edeadom.” 

„Äbinom-li Slaman?” 


„No sevob osi. No esevob omi.” 


„Pardolös obi! Äsumol matani olik kiplado-li?” 

„Äkesumob ofi, ven ätutakoms Larabänis len Abu-Salman.” 
„Dalob-li säkön ofi?” äbegob, „ven Jefaka onükömof dönu?” 
„Säkolöd ofi!”- 

Pos timül, Jefaka änükömof. 

„Sagolös obe, o Gödaredöf, utosi, kelosi löfäb ola eplekom anu!” 
„Pleki, keli fat obik ätidom obe,” ägespikof, redikölo. 

„Lio plek tononȘ-li?” 

„Binon foginapükik; no sevob püki. Id ol fümo no osevol oni. 
„O Gödaredöf! Sagolös pleki, begob oli. Vifö! Vifö! 


Äkobopladof namis, ädonükof logis ed äkomoreidof oni, ko kazet 
pölik, ab suemoviko pro Deutänan : 


„Christi Blut und Gerechtigkeit 

Ist mein Schmuck und Ehrenkleid: 
Damit will ich für Gott bestehen, 

Wenn ich in den Himmel wird eingehen. 
Amen.” 


(Blud e cödot Kristusa 
Dek e stimaklot obik: 
Ko at lo God oledulob. 
If ini sül okömoböv. 
Jenosöd.) 


Ilöbunob ed ikobopladob namis äsliko of. No jemob ad koefön, das 
drens ärönons love cügs oba ed äfalons in tofs gretik dis balib. 

Is in bels natädik Kurdäna, zänodü mens lezilik-Slamik ililob pleki balid 
cilüpa oba efe motapüko! No fovo sevob utosi, kelosi edunob ud espikob 
dü timüls sököl; te sevob, das igo Kurdänans bofik pefäkikons vemo, e das 
el Halef Omar ed el ceside ästanoms stunölo in ningolöp älilöls bespikami 
obsik. 


„Fat olik äbinom kim-li?” äsäkob fino Gödaredöfi. 


„Ädeadom ven äbinob jipulil, ed ilärnob dub om pleki at; ab fat 
mota obik ekonom obi dö om. Se zif fagikün, kel Pre-nis panemon, ikömom 
ini Stambul ko votikans ad viälön ko ets. Álà no äbinom benädik omes e fat 
ägolom ko Inglis (= Linglänan) semik ini Salem Halep e Mósul. El Inglis 
älüvom omi ed om äblibom. Ävedom soldat ela Mutésarif e, ven äkomipom 
ta elans de Abu Salaman, atans äfanoms omi. Äblibom len oms e daut 
lemota obik ävedof matan omik. No sevob mödikumosi.” 


„Jefaka, fat olik ikömom se län obik. Suvo ebinob in zif, se kel 
ikömom. Nemoy zifi Pre-nis, ab us panemon : Préssnitz, e mans e voms e 
puls mödiks golons ai usao ini läns foginik ad kanitön e ad pledön stumis 
alsotik.” 


„Álà akbar - God binom gretik!” ävokädof, koboflapöl namis. 
„Elogol-li zifi fata obik? Binos-li mögik? Spikol-li püki pleka obik? Ba okanol 
i reidön eli talisman obik!" 


„Kiniki?” 


„Fat mota obik ägivom oni obe; binon soelikos, kelosi fat obik nog 
edalabom de län e net oka. Liens e püns binons su et e penäd, keli nek 
kanon reidön.” 


„Jonolös oni obe!” 


Ägolof po völ. Valemo äpolof eli talisman (=magivamedöm) len lad. 
Ven dönu äpubof, älofof obe papüri, kel pekoboplifon in ledil folgulik. 
Ämaifükob oni ed ätuvob eli „Ännchen von Tharau” pro folüm pemigöl 
peleodüköli. Äsukob disopenädi e nemi, ab no äkanob tuvön onis. 

„Jefaka, kanob reidön eli talisman; pepenon in motapük obik. Ab 
no söton paspikön, söton pakanitön. Vilol-li, das okanitob oni ole!” 


„Éfendi, begob oli ladöfiko!” 
„Lilolös!” 


Äkanitob lienis valik kanitila at ofe. Neai ekanitob so viliko e ko 
ladäl somik, äsä äkanitob kaniti balugik et in el yilak ela Jeri Jir. Ven ifinob, 
mens lemödik ästanons in dil votik doma e id in plad fo dom. Nek äkanon 
sagön vödi bal. Nämäd kanita Deutänapükik ifäkükon ladis natädik 
Kurdänanas, do no äsuemons siämi vödas. 


„Jefaka,” äsäkob, „vilol-li, das okonob oli dö län jönik, dö net gudik 
fata olik! Das okanitob nog mödikis kanitas votik, kelis ekanitom ed 
epledom me viäl?” 


Logs blövik ofa änidons gäliko e danöfo. 


„O éfendi, dunolös osi, ed oplekob pro ol lü Álà e lü profetan ün tim, 
das olifob.” 


„Si, dunolös osi, Qodiè, id el Hamsa Mertal äbegom. „Tradutolös 
vödis ela talisman (= magivamedöm), e lotan obsik e lotan netila lölik 
obinol, sovüo jüs oplidos oli.” 


Man at e matan älöfons okis. Kim no älöfomöv-li eli Jefaka - 
Gödaredöfi?” I| „Heroedan Leonik” bäldik älöstanom. Äsumom nami oba, 
ed äbegom me vög kleilik: 


„O Söl, matan sona obik nemof oli éfendi. Si, binol éfendi e sevan 
sublimik e krigan kuradik, kel sevom ni dredi ni dredöfi; binol digik, das 
palasumol bevü sipà (= komipans) elas Zibari. Esavol lifi Kurdänanas to trät 
onas, e poso pegivons ini nam ola. In län olik fümiko lödons tikans sapik, 
komipans keinik, vikodans miserabik e voms jönik mödiks. Kanits neta olik 
binons sofiks äsliko bimabled säyöl, e binons nämädiks äsliko leon roröl. 
Okonol obis dö län at e dö net at. Obinol mivan (= tidan) obsik, lotan 
obsik, e nek odämükon heri semik kapa olik. Ilevipobs jevodi blägik ola e 

vafis olsik; ab oblibons dalab olas, ed if omogolol de obs, odugädobs oli 
lunüpo love bels e nebels, jüs obinol in sef. Sere men - lo kap obik, yulob 
atosi ole!” 


Sis tim et yels emogolons, ab nog adelo, if lilob cilavögili semik 
luspiköli, süenob dö soar et su nebel ela Zab. Zibari-krigans süenoms-li, 
matan keinik et süenof-li i dö ob ömna? 


Qodè te b'elit, ia jefaka - O Gödaredöf, God jelomös oli ! 
FIN 
+» è% > > > > >% è% >% % b 


SÄKÄD JOFÖRA 
Logolsös padi : XI:87:2002) 


Joför mutom leadön deflumön luti saidik se rifs fledavaba ad vabön dis pon! 
C E E E E E E E E E E E E E E a 


KRITIDALID 
(Melod: Hark, the Herald Angels Sing) 


Lilö! kanitons lanans: 
Glori rege pemotöl. 

Püd su tal ed i miser, 
God e sinans balädiks. 
Nets valik! fredo löädö! 
Pebalöl vikodü sülans; 
Nunobsös ko lananef: 
Kristus in Betlehem anu, 
Lilö! kanitons lanans: 
Reg pemotom anu as cil. 


VIP JILEPULA 


Ag! if as sol dabinoböv len sil, 
Tän sedoböðy stralis as lelöfafil; 
Te pro ol, no pro fels, 

No pro fots, no pro bels; 

Nö! da fenät ola. 

Us straloböv in lelöf e zil. 

Ag! if as sol dabinoböv len sil. 


Ag! as bödil kanitoböv in lut; 
Lid dranonëv lü ol in lelöfaglut. 
Te pro ol, no in fels, 

No in fots, no su bels; 

Në! l8 fenät ola. 

Us as bödil kanitoböv in ja, 
Lid dranonëv bo lt ol ini lad. 











BUKS SAPALA: SU VEGS: 


Dt yels luldeg sapal bäldik 
Älautom bukis mödik; , 

Säkäds dö rels, gitäts e lons 
Menas is pikleiltkons. 

E man nog älaipenom; 

Ye süpiko ädeadom 

Eà äposbintikom bukis, 

Möbi plik, klotis, jukis. 

Pë sel mens mödik äkomons; 
Klots, juks, mëöb omik päselons. 
Nek ägivon töbi tä buks; 
Pälägivons lä klots e juks. 











Neito lilob stepi Ke 
Po ob, su vegs ledagik. 
Senälob - ha! desiri 

Dranäda badik onik. 


E vegon ko laidäl 

Po ob in blim laidik 

X miklänöfik - nen väl 
Ag! - po ob nen zog alik. 


E ven mens ya #slipons 
Ebeiröðnon ve ob, 
E gufurs äseilons 
Ven pë suk us ästanob. 





























S: DELO DEL: 


Ke Del okömon seimüpo 
DA Ven mens in läns valik 
Odesirons mäpetiko 

DA Fini krigas jekik. 


Del okömon e lienet 
Pomoàränon fa löf, 
Vindit onepubon sa het, 
Läb okömon pla pöf. 


p 
a 
a 
p 
DA 
va O del glorik! Ag! kömolös! N 
pS 
DA 
PAN 
DA 





Mens desirons oli, 
Tomi jekik finükölös 
E blinolðs päi! 





 KASED BALDIK 


Soaliko su bel fotik 
Kased bäldik topan 

As failot, in stil glumik 
Mönem te nog reton. 


Lutar lödon vt brektilots 
E rats in kavs rōnons. 
Su ttim levorik, su tipots 
Rabs seadons su stons. 


Su gäps valik glofon mikeb; 
Nufs sis lunüp đefons. 
Spadäds valik ko fivs e yeb 
Fe nims pavisitons. 


Hilesiðrs e läds nobik 
Is älöðdons vöno. 

Ön yof e ko magif vemik 
Zäls pizelons suvo. 


Jevods jönik, faloks e dogs 


3 Mödiks ädabinons. 


Sa mens edeadons, Lefogs 


Topi lovevebons . 


Musig vöno is tonon 
Kanit fredik e smil; 
Ye tim at epasetikon, 
Nu reigon seil. 


Soaliko su bel fotik 
Kased bäldik topon, 

Suno dub blà e teps vutik 
Mönem unüsturone 


LID BOTITIRANAS VE EL 'WOLGA' 








Tirolsöd! 
Nogna tirolsöd nämikumo! 


Stam pedon jotis, stam biada 
Soäsä vien pedon stagi. ® 
O stam bëäldik! si! 

Dü yun olik, si! 

0l pedopedol leigoso. 


gö nämiko gö! 

KONOTIL LARGENTAFADABIMA 





Ün yel alik, röletanef lölik pävüdon lü Zian <Trude> tü 
Kritidadel balid. 


Zian <Trude> älilof vilöfo, ven äsagoy ofe, kio patiko cädik e 
gütik valikos äbinos lä of. Ye tü Kritid ämutoy nog stunidön bosi 
votik. 


Ven röletanef äkömon, ästanof lä yan ed ävokädof: „As din 
balid lülogolsöd bimi obik! " 


Valikans ägolons ninio ed ästunons: „Kio magifik bim binon 
dönu ! Kio lejönik, magälik, sagädik, levemik e nen leigod ! No kanoy 
moflekön logedi oka de on ! 


Bim ägeilon jü nufed, e Zian <Trude> älabof nufedis legeilik ! 
Äfulon me kandels, e de tuig alik älagons - vemo leodiko, balato, me 


fagot leigöfik e lunot leigik densitiko näi od - largentafads. 


Id ün naed at Ziom <Otto> ineodom delis lölik lul ad dunön 
atosi plidü Zian <Trude> e ad dekön largentafadabimi. 


„E binon bim gretikün, keli äkanoy remön in Zif lölik,” äsagof. 
„Te fo konsälöp stanon bim gretikum, ab et slobon." 


„Bim at binon penditik löliko," äsagom hiter bäldik ek, e 
valikans äbaicedons ko om. 


Äpladons okis in mädastuls. Ziom <Otto> äxänom sui 
tridaxänöm. Äneodom lunüpo, jüs kandels valik äfilons. 


Hiköst noematöl bal äseidom oki len pianod. Jiköst bal 

ägüflekof noatabledis. Zian <Trude> äprimof kritidalidis, kelis 
valikans äkekanitons. Domo cils imutons lärnön mödo: nu 
äföfiogolons bal pos votik ed äresitons poedotis. Vi, üf äbleibons 
stegön ! Täno äkienülofs u biegoms, ed ägetons kidi fa Zian <Trude>, 
E valikans äsagons: „Kio plitülik !", äseadons su plads onas e dönu 
älülogons kritidabimi. 


Äbinos naütik. 


Fino Zian <Trude> älöädof, e valikans älöbunons vifiko. Ziom 
<Otto> äkvänom kandelis ed äseatirom sleifayani po bim. Nilo, po at 
in näicem ästanon kafatab. Röletanef äföfiodränon oki, e Zian 
<Trude> äplänof, kö alan äsöton seadön. Pälofon jedülotakeki et, keli 
äkanof bakön te of. Atosi valikans äsagons, bi Zian <Trude> ai dönu 
äsäkof, va föro igetons-la jedülotakeki somik votaseimo. 


„Neseimo, " äsagom hiter bäldik et, „jedülotakeki at te 
getobs lä ol. Nek bakon oni äs ol." Valikans id äsagons, das kaf 
äbinon balasotik lölo, das neseimo ilogons tabategi so gütiki, e das 
änebönons ofe kafabovülis jönik. 


„Benö ! e klot oba?" äsäkof. 

Dö atos te äkanons rölön logis, bi no plu ätuvons vödis. 

Naütons okis jeikiko. 

Te cils tel no änaütikons okis; pänemons jiel <Lottchen> ed 
hiel <Martin>. Ikripons dis tab. Primo äpledons, das älödons in kav. 
Lestiliko äseadons dis tabategäd, kel älagon jü tapäd. Latikumo 


äpledons, das äbinons spärs, ed äpigons jedülotabrekülis, kels 
äseatons lemödiko dis stul lä Zian <Otto>. 

Pos at äpledons jevodaleceki, bi futs mödik et äkratons usio 
ed isio, e semikna ästäpons äs jevods. Ämutons binön vifiks, dat no 
päsutridons. 


Lemotül ideükof jukis oka; onis äklänedons lä hiköst 
noematöl. El <Martin> ägetom tridi lä kap oka fa jiköst, kel nog 
valikanes änügifof kafi. 

Dö at el <Lottchen> ämutof smilön. Äkripons züamo, e fino 
älükömons dis bim. Largentafads älagons so dibiko donio, das nek 


äkanon logön onis. 


Bim piskrubon ini feralögäd. Els <Martin> e <Lottchen> 
ästunons, vio bigik äbinon stam. 


„Ati nek kanon dojedön,” äsagof el <Lottchen>, ed ästörülof 
stami lölo dono, ab bim ästanon fimiko. 


„lf nu dofalonöv, kis äbinosöv täno>” äsagom el <Martin>. 


„Ati nek kanon dojedön,” ädönuof el <Lottchen>. 





El <Martin> älöikom bosilo, ed äpedom plu löpo ta stam. 
Ästunom, vio fasilik äbinos ad dojoikön bimi gretik. 


Ebo Zian <Trude> äzigivof liköri svidik, keli valikans älobons. 


Täno bim ädonikon lenevifiko, ed äfalon sui kafatab me lunot 
lölik. Tip ona kuratiko ärivon Ziani <Trude>. Tuigs ätegons bovülis e 
bovedis, jedülotakeki e liköri. Te kaps röletanefa älelogädons se 
tuigem, e valikans älabons heris glimik binü largentafads. Älogotos 
magifiko, ab atna nek äsagon atosi. 

Valikans älübunons, älivükons odi, ed ästeifülons ad löükön 
bimi dönu. Atos äbinos mödo fikulikum, ka dojedön oni. 


Ab nu no plu äbinos naütik. 


Valikans nu älabons vobi mödik. Ämutons kobosukön 
stömemi, konletön firanads se jedülotakek, e köbön largentafadis se 
hers oka. 


Zian <Trude> äzigolof ed äyamof: „Binos rät, viomodo äkanos 
jenön atos ! E binos lügadramat, vio logodos is !" 


Täno ägleipof Ziomi <Otto> ed ävokädof: „Sis yels vilob, das 
löpladol bimi fimikumo. Ekö, is labol neläbi at !" 


Ziom <Otto> nüfiapom klufis ini yanafrem ed äfimükom bimi 
me snals. Ab atos i no äbinos ad plid Ziana <Trude>. 


Röletanef lölik ätrodon ofi. Valikans äsagons se lad lölik, das 
neai nog iplidons so gudiko lä of. Lemotül ituvof fino jukis oka, ed 
ädranof ad golön domio: 


„Ekö, kio epaelikons els <Lottchen> e <Martin> sekü jek! Ed 
äbinos so plütülik, das no äküpobs bosi de ons." 





(Konot se Deutän petradutöl fa flen Hermann Philipps). 


(Iradutan penom: Nog mutob plänön, das in Deutän (in loms 
privatik) kritidabim no pajonon bü soar dela teldegfolid dekula. Kodü 
atos, ai binos fred gretik fino ad logön bimi pedeköl). 

